Chetafė
Chetafė – miestas centrinėje Ispanijoje, Madrido aglomeracijos pietinėje dalyje, 12 km nuo Madrido senamiesčio. Svarbus pramoninis (daugiausia aviacijos) ir prekybinis centras. Chetafėje įsikūręs karinis oro uostas. Su Madridu Chetafę jungia greitkeliai ir metropolitenas. Mieste yra Cerro de los Ángeles kalva ir paminklas, žymintis Ispanijos geografinį centrą. Yra universitetas.